钦定古今图书集成/历象汇编/岁功典/第035卷 > 选冠子〈春情〉 鲁逸仲
## 钦定古今图书集成/历象汇编/岁功典/第035卷 > 选冠子〈春情〉 鲁逸仲

弄月馀花，团风轻絮，露湿池塘春草。莺莺恋友，燕燕
将雏，惆怅睡残清晓。还似初相见时，携手旗亭，酒香
梅小。向登临长是，伤春滋味，泪弹多少。　因甚却、轻
许风流，终非长久，又说分飞烦恼。罗衣瘦损，绣被香
消，那更乱红如扫。门外无穷路岐，天若有情，和天须
老。念高唐归梦，凄凉何处，水流云绕。